S-3431/2022

Mál þetta, sem dómtekið var 30. ágúst sl., er höfðað með ákæru, útgefinni af lögreglustjóranum á höfuðborgarsvæðinu 12. júlí 2022, á hendur S-kk-þgf H-kk-þgf, kt. [...], [...], [...], „fyrir eftirtalin brot gegn almennum hegningarlögum:

1. Þjófnað með því að hafa, laugardaginn 28. ágúst 2021, farið inn í verslun ELKO að Fiskislóð 15 í Reykjavík og stolið þaðan minniskortum af gerðinni Kingston 128 GB að andvirði samtals 53.955 krónur.

Telst brot þetta varða við 1. mgr. 244. gr. almennra hegningarlaga nr. 19/1940.

2. Þjófnað með því að hafa, miðvikudaginn 20. október 2021, farið inn í Áfengis-og tóbaksverslun ríkisins að Kringlunni 4- 12 í Reykjavík og stolið þaðan áfengisflöskum að andvirði samtals 8.879 krónur.

Telst brot þetta varða við 1. mgr. 244. gr. almennra hegningarlaga nr. 19/1940.

3. Gripdeild með því að hafa, föstudaginn 17. desember 2021, á kaffihús í verslun Pennans að Austurstræti í Reykjavík, tekið ófrjálsri hendi tvær bjórflöskur að andvirði samtals 1.940 krónur og yfirgefið verslunina án þess að greiða fyrir.

Telst brot þetta varða við 245. gr. almennra hegningarlaga nr. 19/1940.

4. Fjársvik með því að hafa, þriðjudaginn 12. apríl 2022, pantað og neytt veitinga að andvirði 10.270 kr. á veitingastaðnum Grillhúsið að Laugavegi 96 í Reykjavík, án þess að geta greitt fyrir andvirði veitinganna.

Telst brot þetta varða við 248. gr. almennra hegningarlaga nr. 19/1940.

5. Fjársvik með því að hafa, miðvikudaginn 20. apríl 2022, pantað og neytt veitinga að andvirði 15.280 kr. á veitingastaðnum Grazie Trattoria að Hverfisgötu 96 í Reykjavík, án þess að geta greitt fyrir andvirði veitinganna.

Telst brot þetta varða við 248. gr. almennra hegningarlaga nr. 19/1940.

6. Þjófnað með því að hafa, mánudaginn 25. apríl 2022, á Canopy Reykjavík – City Centerhotel að Smiðjsutíg 4 í Reykjavík, stolið úr kæliskáp þremur rauðvínsflöskum, hvítvínsflösku og Pepsi flösku að andverði samtals 7.000 kr. og yfirgefið hótelið án þess að greiða fyrir.

Telst brot þetta varða við 1. mgr. 244. gr. almennra hegningarlaga nr. 19/1940.

7. Fjársvik með því að hafa, mánudaginn 25. apríl 2022, pantað og neytt veitinga að andvirði 10.090 kr. á veitingastaðnum Sjávargrillinu að Skólavörðustíg 14 í Reykjavík, án þess að geta greitt fyrir andvirði veitinganna.

Telst brot þetta varða við 248. gr. almennra hegningarlaga nr. 19/1940.

8. Fjársvik með því að hafa, fimmtudaginn 28. apríl 2022, pantað og neytt veitinga að andvirði 7.400 kr. á veitingastaðnum Ítalía að Laugavegi 11 í Reykjavík, án þess að geta greitt fyrir andvirði veitinganna.

Telst brot þetta varða við 248. gr. almennra hegningarlaga nr. 19/1940.

9. Fjársvik með því að hafa, föstudaginn 29. apríl 2022, pantað og neytt veitinga að andvirði 9.240 kr. á veitingastaðnum Grillhúsið að Laugavegi 96 í Reykjavík, án þess að geta greitt fyrir andvirði veitinganna.

Telst brot þetta varða við 248. gr. almennra hegningarlaga nr. 19/1940.

10. Fjársvik með því að hafa, föstudaginn 13. maí 2022, pantað og neytt veitinga að andvirði 9.520 kr. á veitingastaðnum Caruso að Austurstræti 22 í Reykjavík, án þess að geta greitt fyrir andvirði veitinganna.

Telst brot þetta varða við 248. gr. almennra hegningarlaga nr. 19/1940.

11. Fjársvik með því að hafa, mánudaginn 16. maí 2022, pantað og neytt veitinga að andvirði 9.848 kr. á veitingastaðnum Himalayan Spice að Geirsgötu 3 í Reykjavík, án þess að geta greitt fyrir andvirði veitinganna.

Telst brot þetta varða við 248. gr. almennra hegningarlaga nr. 19/1940.

12. Fjársvik með því að hafa, miðvikudaginn 19. maí 2022, pantað og neytt veitinga að andvirði 14.290 kr. á veitingastaðnum PÜNK að Hverfisgötu 20 í Reykjavík, án þess að geta greitt fyrir andvirði veitinganna.

Telst brot þetta varða við 248. gr. almennra hegningarlaganr. 19/1940.

13. Fjársvik með því að hafa, sunnudaginn 22. maí 2022, pantað og neytt veitinga að andvirði 9.190 kr. á veitingastaðnum Flatey Pizza að Grandagarði 11 í Reykjavík, án þess að geta greitt fyrir andvirði veitinganna.

Telst brot þetta varða við 248. gr. almennra hegningarlaga nr. 19/1940.

14. Fjársvik með því að hafa, mánudaginn 30. maí 2022, pantað og neytt veitinga að andvirði 6.290 kr. á veitingastaðnum Rossopomodoro að Laugavegi 40 í Reykjavík, án þess að geta greitt fyrir andvirði veitinganna.

Telst brot þetta varða við 248. gr. almennra hegningarlaga nr. 19/1940.

15. Fjársvik með því að hafa, föstudaginn 10. júní 2022, pantað og neytt veitinga að andvirði 1.200 kr. á veitingastaðnum Le Kock & Tail að Tryggvagötu 14 í Reykjavík, án þess að geta greitt fyrir andvirði veitinganna.

Telst brot þetta varða við 248. gr. almennra hegningarlaga nr. 19/1940.

16. Fjársvik með því að hafa, föstudaginn 17. júní 2022, pantað og neytt veitinga að andvirði 8.700 kr. á veitingastaðnum Ítalía að Laugavegi 11 í Reykjavík, án þess að geta greitt fyrir andvirði veitinganna.

Telst brot þetta varða við 248. gr. almennra hegningarlaga nr. 19/1940.

17. Fjársvik með því að hafa, mánudaginn 20. júní 2022, pantað og neytt veitinga að andvirði 4.080 kr. á veitingastaðnum Fine Restaurant að Rauðarárstíg 33 í Reykjavík, án þess að geta greitt fyrir andvirði veitinganna.

Telst brot þetta varða við 248. gr. almennra hegningarlaga nr. 19/1940.

18. Líkamsárás með því að hafa, miðvikudaginn 22. júní 2022, innandyra á veitingastaðnum Scandinavian Smorrebrod og Brasserie að Laugavegi 22 A í Reykjavík, veist með ofbeldi að starfsmanninum A, kt. [...], slegið hana í andlitið og hrint henni þannig að hún féll í gólfið með þeim afleiðingum að A hlaut brot á vanga- og kinnkjálkabeinum, bólgu og mar kringum hægra auga og efri vör, opinn skurð á hægri augabrún, nefblæðingu og opið sár á höfði.

Telst brot þetta varða við 1. mgr. 218. gr. almennra hegningarlaga nr. 19/1940. Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkröfur:

Ó-kvk-nf H-kvk-nf G-kvk-nf lögmaður gerir fyrir hönd brotaþola, A, kt. [...], þá kröfu að ákærði S-kk-nf H-kk-nf, kt. [...], verði dæmdur til að greiða brotaþola miskabætur skv. a lið 26. gr. laga um vexti og verðtryggingu nr. 38/2001, kr. 2.500.000 auk vaxta skv. 8. gr. laga um vexti og verðtryggingu nr. 38/2001, frá 22.06.2022, þar til mánuður er liðinn frá birtingu kröfunnar, en síðan dráttarvexti skv. 1. mgr. 6. gr., sbr. 9. gr. sömu laga, frá þeim degi til greiðsludags. Þá er krafist viðurkenningar á skaðabótaskyldu ákærða leiði mat sérfræðimatsmanna til þess að brotaþoli hafi hlotið varanlega áverka, auk skaðabóta vegna útlagðs kostnaðar, þjáningarbóta og bóta fyrir tímabundið atvinnutjón. Áskilur brotaþoli sér rétt til að láta meta sig skv. ákvæðum skaðabótalaga verði ákærði sakfelldur. Þá er krafist málskostnaðar að skaðlausu.“

Verjandi ákærða krefst vægustu refsingar sem lög leyfa og hæfilegrar málsvarnarþóknunar sér til handa.

Við fyrirtöku málsins þann 30. ágúst sl. féll ákæruvaldið frá þeirri lýsingu í 18. lið ákærunnar að ákærði hafi slegið brotaþola í andlitið.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín eftir framangreinda breytingu á ákærulið 18. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...] [...]. Samkvæmt framlögðu sakavottorði, dagsettu 5. júlí 2022, hefur ákærði einu sinni gengist undir lögreglustjórasátt vegna umferðarlagabrots og tvisvar sinnum hlotið dóm vegna þjófnaðar. Nú síðast var ákærði dæmdur í fimm mánaða fangelsi, skilorðsbundið til tveggja ára, þann 28. apríl sl. Brot ákærða samkvæmt sjö fyrstu ákæruliðunum voru framin fyrir uppkvaðningu dómsins og verður ákærða því dæmdur hegningarauki hvað þau brot varðar, sbr. 78. gr. almennra hegningarlaga nr. 19/1940. Með öðrum brotum sínum hefur ákærði hins vegar rofið skilorð framangreinds dóms. Verður skilorðsbundin refsing dómsins því tekin upp og ákærða gerð refsing í einu lagi, sbr. 60. gr. almennra hegningarlaga nr. 19/1940. Með hliðsjón af sakarefni þessa máls og ákvæðum 60. gr., 1., 3., 5., 6. og 8. tölulið 1. mgr. 70. gr., 72. gr., 77. gr., 78. gr. og 255. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 10 mánuði en ekki þykir unnt að skilorðs binda refsinguna. Gæsluvarðhald ákærða frá 23. júní sl. kemur til frádráttar refsingu.

Af hálfu brotaþola er krafist skaðabóta úr hendi ákærða. Er þar um að ræða miskabætur að fjárhæð 2.500.000 krónur en við fyrirtöku málsins 30. ágúst sl. var fallið frá kröfu um viðurkenningu á skaðabótaskyldu. Ákærði hefur með ólögmætri háttsemi sinni valdið brotaþola miska samkvæmt 26. gr. laga nr. 50/1993. Hann hefur viðurkennt bótaskyldu en krefst lækkunar kröfunnar. Brotaþoli árétt á miskabótum úr hendi ákærða en afleiðingar brotsins voru alvarlegar fyrir hana. Þykja miskabætur hæfilega ákveðnar 6 5 0.000 krónur ásamt vöxtum eins og í dómsorði greinir. Þá á brotaþoli rétt til málskostnaðar sem ákveðinn verður 279.000 krónur.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 837.000 krónur að meðtöldum virðisaukaskatti, en ekki leiddi annan kostnað af meðferð málsins.

Af hálfu ákæruvaldsins flutti málið L-kvk-nf Á-kvk-nf aðstoðarsaksóknari.

B-kvk-nf B-kvk-nf héraðsdómari kveður upp dóm þennan.

DÓMSORÐ:

Ákærði, S-kk-nf H-kk-nf, sæti fangelsi í 1 0 mánuði. Gæsluvarðhald ákærða frá 23. júní 2022 kemur til frádráttar refsingu.

Ákærði greiði A 6 5 0.000 krónur ásamt vöxtum skv. 8. gr. laga nr. 38/2001 um vexti og verðtryggingu, frá 22. júní 2022, til 17. september 2022 en þá með dráttarvöxtumskv. 1. mgr. 6. gr., sbr. 9. gr. sömu laga, til greiðsludag sog 279.000 krónur í málskostnað.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 837.000 krónur.